section_heading: NBA karijera
paragraph_text: 7. svibnja 1995. tijekom prve utakmice polufinala Istoka protiv Knicksa, Miller je izveo nezaboravni potez u povijesti doigravanja. Činilo se da su Pacersi izgubljeni, gubili su šest razlike 16 sekundi prije kraja utakmice, a tada Reggie pogađa tricu. Nakon toga je ukrao loptu dok su je Knicksi izvađali sa strane i umjesto da ide u reket, on je napravio korak unatrag i pogodio tricu. Nekoliko trenutaka kasnije fauliran je nakon što je pokupio skok u obrani. Pogađa oba slobodna bacanja, a nakon toga Knicksi više nisu zabili koš. Pacersi su dobili utakmicu rezultatom 107:105. Pobijedili su Knickse u sedam utakmica, a u finalu Istoka Orlando je bio bolji i pobjeđuje Pacerse također u sedam utakmica. Nekoliko utakmica prije kraja sezone 1995./96. Miller je ozljedio oko. Nije mogao igrati 8 utakmica u nizu. Na terene se vratio u prvom krugu doigravanja u petoj utakmici protiv Atlanta Hawksa. U petoj utakmici nosio je zaštitne naočale i uspio postići 29 koševa, ali ipak Hawksi su pobijedili i prošli dalje. U sezoni 1997./98. Pacersi ponovno ostvaruju finale Istoka, ali ovaj puta protiv Chicago Bullsa. Nakon što su Bullsi vodili 2-1, u četvrtoj utakmici serije, 25. svibnja 1998. Miller je pogodio tricu 0,7 sekundi prije kraja za pobjedu svojih Pacersa 96:94. Ipak, Bullsi su dobili ovu seriju u sedam utakmica i na kraju predvođeni Jordanom u finalu su svladali Utah Jazze 4-2 i osvojili šesti NBA naslov u osam godina.